กลัวและกังวลมากๆเลยค่ะ แบบนี้มีโอกาสท้องไม ? คือ มี พสพ. ตอนมี ปจด. ในกลางเดือน ก.พ. (17 ก.พ.) และ ได้กินยาคุมฉุกเฉินตามไปไม่เกิน 24ชม. มีการตรวจตั้งครรภ์ วันที่ 24 ก.พ. 02 มี.ค. และ 18 มี.ค. ขึ้น ขีดเดียวค่ะ จนตอนนี้ ปจด.ยังไม่มา และได้มี พสพ. อีกครั้ง (14 มี.ค. และ 17 มี.ค.) ไม่ได้ใส่ถุงยางค่ะ แต่เหมือนแฟนใกล้เสร็จเลยใส่ถุงป้องกัน แต่มีการชักออกแล้วหลั่งข้างนอกค่ะ
สวัสดีค่ะ หากหลังจากที่ได้มีเพศสัมพันธ์ไปในวันที่ 17 ก.พ. ได้ตรวจหาการตั้งครรภ์ไปล่าสุดในวันที่ 18 มี.ค. แล้วพบขึ้นเพียง 1 ขีด ก็แสดงว่า ไม่ได้มีการตั้งครรภ์เกิดขึ้นค่ะ อย่างไรก็ตาม หากได้มีเพศสัมพันธ์ต่ออีกในวันที่ 14 และ 17 มี.ค. ก็จะมีโอกาสตั้งครรภ์ได้ แต่หากได้ใส่ถุงยางอนามัย ร่วมกับการหลั่งนอก โอกาสในการตั้งครรภ์ก็ถือว่ามีน้อยมากทั้งนี้ การที่ประจำเดือนมาช้า อาจเกิดจากผลของยาคุมฉุกเฉินที่ได้ทานไปเมื่อเดือน ก.พ.ได้ แนะนำควรรอประจำเดือนต่อไปก่อน หากประจำเดือนไม่มาหลังจากที่มีเพศสัมพันธ์ครั้งสุดท้ายไปแล้ว 2 สัปดาห์ คือไม่มาภายในวันที่ 31 มี.ค. ก็ควรลองตรวจหาการตั้งครรภ์ซ้ำดูอีกครั้งค่ะ